Diari Oficial de la Generalitat Valenciana


Sumari del DOGV 6267, del 14-05-2010 (2010/5420)

RESOLUCIÓ de 26 d'abril de 2010, del conseller de Solidaritat i Ciutadania, per la qual s'integren en el grup A, subgrup A1, funcionaris pertanyents a la subescala de secretaria intervenció, de l'escala de funcionaris amb habilitació de caràcter estatal destinats al territori de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6267

Data del DOGV
:   14-05-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/5420


Data del document
:   26-04-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 26 d'abril de 2010, del conseller de Solidaritat i Ciutadania, per la qual s'integren en el grup A, subgrup A1, funcionaris pertanyents a la subescala de secretaria intervenció, de l'escala de funcionaris amb habilitació de caràcter estatal destinats al territori de la Comunitat Valenciana. [2010/5420]  
Per la Resolució de 29 de gener de 2010 del director general de Cohesió Territorial es va declarar aprovada la relació d'aspirants que han superat el procés selectiu d'integració en el grup de titulació A, subgrup A1, i se'ls va emplaçar perquè, de conformitat amb l'article 62.2 de la Llei 7/2007, de 12 d'abril, de l'Estatut Bàsic de l'Empleat Públic, acreditaren el compliment dels requisits previstos en la base segona de la convocatòria del procés selectiu d'integració.  
De conformitat tant amb l'article 62.2 de la Llei 7/2007, de 12 d'abril, com amb l'article 23.2 del Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat, aquells aspirants que no presentaren la documentació acreditativa de les condicions de capacitat i els requisits exigits en la convocatòria, o d'esta es deduïra que no tenen algun dels requisits exigits, no podran ser nomenats, quedant anul·lades totes les seues actuacions, sense perjuí de la responsabilitat en què pogueren haver incorregut per falsedat en les seues sol·licituds de participació.  
Vista la proposta elevada pel director general de Cohesió Territorial sobre la dita integració, i de conformitat amb el Decret 80/2009, de 12 de juny, del Consell, pel qual es regula la integració dels funcionaris pertanyents a la subescala de secretaria intervenció de l'escala de funcionaris amb habilitació de caràcter estatal que presten servicis en la Comunitat Valenciana, en relació amb el que disposa la base novena de l'Orde de 13 de juliol de 2009, resolc:  
Primer  
Integrar en el grup de titulació A, subgrup A1 dels establits en l'article 76 de la Llei 7/2007, de 12 d'abril, l'Estatut Bàsic de l'Empleat Públic als funcionaris pertanyents a la subescala de secretaria intervenció de l'escala de funcionaris amb habilitació de caràcter estatal que presten servicis en la Comunitat Valenciana que es relacionen en l'annex d'esta resolució.  
Segon  
Declarar María Paloma Sanz Barrera, amb DNI 58196109, no integrada en la citada subescala en el grup de titulació A, subgrup A1 per no complir el requisit previst en la base 2.1. apartat b) de la convocatòria relatiu a «Estar en possessió del títol acadèmic de doctor, llicenciat, enginyer, arquitecte o equivalent».  
Tercer  
Contra esta resolució que posa fi a la via administrativa es podrà interposar recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu de València o davant del jutjat del contenciós administratiu en la circunscripció del qual tinga el demandant el seu domicili, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptador des de l'endemà de la seua publicació, o qualsevol altre recurs que s'estime procedent per a la defensa dels seus interessos.  
València, 26 d'abril de 2010.- El conseller de Solidaritat i Ciutadania: Rafael Blasco Castany.  
 ANNEX  
